. De Hirudinibus. 



valde sibi approximatis conjunctorum. Ganglion ventrale primum cum cerebrali 

 filis binis oesophagum cingentibus cohaeret; ganglion ultimum, in pcde positum, 

 maximum, e pluribus coalitum. Numerus gangliorum ventralium viginti duo omnibus 

 esse videtur, Branchiobdella excepta, cui decem tantum; singula aequali a se in- 

 vicem distant annulorum numero, secundum genera diverse ; annulis quinis nimirum 

 in Sanguisuga et affinibus, (quaternis in Albione), ternis in Clepsine, binis in Bran- 

 chiobdella Astaci, singulis in Piscicola. Quo fit, ut gangliorum numero haud mu- 

 tato centum circa annuli in Sanguisuga, sexaginta l ) in Clepsine, viginti in Piscicola 

 numerentur. Eodem modo, ut ganglia, alia quoque organa pluries obvia in quinto 

 quovis annulo in Sanguisuga, tertio in Clepsine repetuntur; quae ratio numerica 

 jam etiam extrinsecus in colorum dispositione apparet. Quod ut brevi designetur, 

 Sanguisugarum annuli quinati, Clepsinarum ternati (SegmensternesSav.) dicipossent. 



Nervus sympathicus in Sanguisuga a Brandtio observatus; gangliis tribus con- 

 stat minutis pone maxillas positis, quae cum cerebro filis tenuissimis conjunguntur, 

 et filo nerveo exiguo supra ventriculum decurrente. 



Hirudines omnes hermaphroditae ; aperturae genitales, anterior et posterior, 

 in linea media ventris, capiti propiores, sitae. Partium genitalium internarum 

 fabricam hie transeam, uberius hanc in capite tertio expositurus. 



4. Generum diagnoses. 



Hirudines omnes uno eodemque genere Linnaeus amplectebatur ; at, cum 

 postea accuratiori examini subjectas tantopere inter se differre pateret, ut vix tarn 

 arcto generis vinculo conjungi posse viderentur, unicum illud Linnaeanum genus 

 a Savignyo aliisque in plura minora dissolvebatur ; jamque, quod genus antea fuerat, 

 familiae dignitatem accepit. 



E quibus generibus, quae intra Germaniae fines occurrunt, ita distinguuntur: 



Sect. I. Corpus valde depressum, dilatatum, in globum se in- 

 volvens. Caput a corpore discretum aut indiscretum, ex annulis 

 pluribus compositum. Annuli ternati. 



Genus i. Clepsine. Os edentatum, proboscide exsertili armatum. Oculi (2 8.) 



SectioII. Corpus elongatum, plus minus depressum, angustum. 

 Caput a corpore haud discretum ex annulis pluribus compositum. 

 Annuli quinati. 



A. Oesophagus longus. Anus maximus. 



Genus 2. Nephelis. Os inerme. Oesophagus plicis tribus longitudinalibus. 

 Oculi 8. 



Genus 3. Aulastoma. Os maxillis tribus minutis armatum. Oesophagus plicis 

 longitudinalibus numerosis. Oculi 10. 



B. Oesophagus brevis. Anus exiguus. 



Genus 4. Haemopis. Maxillae tres validae non compressae, obtuse parum 

 dentatae. Oculi 10. 



i) Neque vero 76, ut Moquin-Tandon dicit. 



